pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. ชื่นชมเด็กมูลนิธิบ้านพระพร ร่วมเป่าแซกโซโฟนกับอาจารย์ต๋อง เทวัญ บรรเลงเพลงพระราชนิพนธ์ในหลวง ร.9 พร้อมสนับสนุนต่อยอดเป็นอาชีพในอนาคต
วันอังคารที่ 12 ตุลาคม 2564
รมว.พม. ชื่นชมเด็กมูลนิธิบ้านพระพร ร่วมเป่าแซกโซโฟนกับอาจารย์ต๋อง เทวัญ บรรเลงเพลงพระราชนิพนธ์ในหลวง ร.9 พร้อมสนับสนุนต่อยอดเป็นอาชีพในอนาคต
รมว.พม. ชื่นชมเด็กมูลนิธิบ้านพระพร ร่วมเป่าแซกโซโฟนกับอาจารย์ต๋อง เทวัญ บรรเลงเพลงพระราชนิพนธ์ในหลวง ร.9 พร้อมสนับสนุนต่อยอดเป็นอาชีพในอนาคต
วันที่ 11 ต.ค. 64เวลา 13.30 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานปิดโครงการดนตรี ความรัก และครอบครัว (My Music, My Love & My Family) โดยมีวัตถุประสงค์เพื่อส่งเสริมให้เด็กได้ใช้เวลาว่างให้เกิดประโยชน์อย่างมีคุณภาพ ด้วยกิจกรรมการเล่นดนตรี และช่วยสร้างบรรยากาศให้เกิดความรัก ความอบอุ่น และความสัมพันธ์อันดีภายในครอบครัว อีกทั้งช่วยพัฒนาเด็กให้สามารถต่อยอดการประกอบอาชีพด้านการเล่นดนตรีสากลเป็นอาชีพที่มั่นคงต่อไป พร้อมมอบเกียรติบัตรให้แก่เด็ก เยาวชน และครูผู้สอนดนตรีในมูลนิธิบ้านพระพร ที่เข้าร่วมโครงการฯ อีกทั้งรับชมการแสดงดนตรี ด้วยบทเพลงพระราชนิพนธ์ในพระบาทสมเด็จพระเจ้าอยู่หัวฯ รัชกาลที่ 9 เพื่อน้อมรําลึกในพระมหากรุณาธิคุณของพระองค์ท่าน โดยอาจารย์ต๋อง เทวัญ (เมธวัชร์ ทรัพย์แสนยากร) และทีมนักเรียนหลักสูตร เทวัญสอนแซก 1 จากมูลนิธิบ้านพระพร
นายจุติกล่าวว่า กระทรวง พม. ต้องขอขอบคุณอาจารย์ต๋อง เทวัญ และนักดนตรี ที่ได้ปั้นเด็กให้สามารถเป่าแซกโซโฟนได้เก่งขนาดนี้ ซึ่งเป็นจิตวิญญาณของเรา ที่จะปั้นทุนมนุษย์ สร้างคนให้มีความสมบูรณ์ และมีความพร้อมที่จะต่อยอดไปได้ในอนาคต ตนอยากบอกว่า ผู้ให้ยิ่งให้มากย่อมได้มาก และความไม่เห็นแก่ตัวคือหัวใจของคนดี เด็กเหมือนตุ่มน้ํา ต้องเติมน้ําที่ใสสะอาด เปี่ยมด้วยความเมตตาและคุณธรรม ทั้งนี้ ตนขอเชิญชวนทุกท่านมาร่วมกันสร้างทุนมนุษย์ให้ยิ่งใหญ่ ไม่ใช่แค่เด็กบ้านพระพรเท่านั้น และตนเชื่อว่าประเทศไทยมีดี คนไทยมีดี ซึ่งปัญหาและอุปสรรคที่เกิดขึ้น เราต้องก้าวข้ามไปให้ได้
นายจุติกล่าวเพิ่มเติมว่า สําหรับโครงการดนตรี ความรัก และครอบครัว (My Music, My Love & My Family) เป็นกิจกรรมการสอนดนตรีสากล "แซกโซโฟน" ให้กับเด็ก เยาวชน และครูผู้สอนดนตรีในมูลนิธิบ้านพระพร ได้สามารถต่อยอดทักษะ ความรู้จากพื้นฐานการเป่าขลุ่ยไปสู่การเป่าแซกโซโฟน และพัฒนาไปสู่การประกอบอาชีพด้านการเล่นดนตรีสากลเป็นอาชีพที่มั่นคงต่อไป โดยมีนักเป่าแซกโซโฟนระดับตํานาน อาจารย์ต๋อง เทวัญ (เมธวัชร์ ทรัพย์แสนยากร) ให้เกียรติมาร่วมแบ่งปันและถ่ายทอดทักษะ ความรู้ เทคนิคพิเศษ และประสบการณ์ต่างๆ ระหว่างเดือนมิถุนายนถึงกันยายน 2564 นอกจากนี้ นายชวน หลีกภัย ประธานรัฐสภาและอดีตนายกรัฐมนตรี ได้มอบแซกโซโฟนส่วนตัวเป็นอุปกรณ์การเรียนการสอนอีกด้วย
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพเก็บค่าธรรมเนียมบัตรโดยสารอิเล็กทรอนิกส์ ทุกประเภท ใบละ 30 บาท เริ่ม 1 มกราคมนี้
วันพฤหัสบดีที่ 30 ธันวาคม 2564
องค์การขนส่งมวลชนกรุงเทพเก็บค่าธรรมเนียมบัตรโดยสารอิเล็กทรอนิกส์ ทุกประเภท ใบละ 30 บาท เริ่ม 1 มกราคมนี้
ขสมก. ขอจัดเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป บัตรโดยสารนักเรียน นิสิต นักศึกษา อิเล็กทรอนิกส์ และบัตรโดยสารอิเล็กทรอนิกส์ (แบบรายเที่ยว) ใบละ 30 บาท ตั้งแต่วันที่ 1 มกราคม 2565 เป็นต้นไป
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามที่ ขสมก. ได้ขยายเวลาในการยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ เพื่อช่วยลดภาระค่าใช้จ่ายให้แก่ประชาชน และส่งเสริมให้มีการชําระค่าโดยสารแบบไร้เงินสดอย่างต่อเนื่อง ตั้งแต่วันที่ 1 กุมภาพันธ์ - 31 ธันวาคม 2564 ส่วนบัตรโดยสารอิเล็กทรอนิกส์ (แบบรายเที่ยว) ยังไม่เคยมีการเก็บค่าธรรมเนียมในการออกบัตร ตั้งแต่วันที่ 1 ตุลาคม 2562 ซึ่ง ขสมก. ดําเนินการมาได้ระยะหนึ่งแล้ว จึงขอจัดเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป บัตรโดยสารนักเรียน นิสิต นักศึกษา อิเล็กทรอนิกส์ และบัตรโดยสารอิเล็กทรอนิกส์ (แบบรายเที่ยว) ใบละ 30 บาท ตั้งแต่วันที่ 1 มกราคม 2565 เป็นต้นไป
ทั้งนี้ ประชาชนผู้ใช้บริการ ที่มีบัตรโดยสารล่วงหน้าอิเล็กทรอนิกส์ บุคคลทั่วไป บัตรโดยสารนักเรียน นิสิต นักศึกษา อิเล็กทรอนิกส์ และบัตรโดยสารอิเล็กทรอนิกส์ (แบบรายเที่ยว) อยู่แล้ว ยังคงสามารถเติมเงินในบัตร ตามช่องทางการเติมเงินต่าง ๆ อาทิ ตู้เอทีเอ็ม โมบายแบงค์กิ้ง เพื่อนําบัตรมาใช้บริการรถโดยสารของ ขสมก. ได้ตามปกติ ไม่จําเป็นต้องซื้อบัตรใหม่
รัฐบาลไทย-ข่าวทำเนียบรัฐบาล-สาธิต ติดตามผลการดำเนินงาน “อาหารเป็นยา” จ.เพชรบุรี
วันศุกร์ที่ 26 สิงหาคม 2565
สาธิต ติดตามผลการดําเนินงาน “อาหารเป็นยา” จ.เพชรบุรี
รัฐมนตรีช่วยว่าการกระทรวงสาธารณสุข ติดตามผลการขับเคลื่อนนโยบายอาหารเป็นยา ที่จังหวัดเพชรบุรี 1 ใน 15 จังหวัด นําร่องระดับประเทศ เตรียมจัดมหกรรม “อร่อย On The Beach @ Phetchaburi Guarantee Unesco & อาหารเป็นยา” 23-25 กันยายนนี้
รัฐมนตรีช่วยว่าการกระทรวงสาธารณสุข ติดตามผลการขับเคลื่อนนโยบายอาหารเป็นยา ที่จังหวัดเพชรบุรี1 ใน 15 จังหวัด นําร่องระดับประเทศ เตรียมจัดมหกรรม “อร่อย On The Beach @ Phetchaburi Guarantee Unesco & อาหารเป็นยา” 23-25 กันยายนนี้ เพื่อสร้างความตระหนักถึงความสําคัญในการบริโภคอาหารเป็นยา
วันนี้ (26 สิงหาคม 2565) ที่ จังหวัดเพชรบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ติดตามผลการขับเคลื่อนนโยบายอาหารเป็นยา จังหวัดเพชรบุรี และให้สัมภาษณ์ว่า กระทรวงสาธารณสุขมีนโยบายในการส่งเสริมสุขภาพและป้องกันโรค โดยเฉพาะโรคไม่ติดต่อเรื้อรัง เช่น โรคหัวใจ โรคเบาหวานโรคความดันโลหิตสูง และโรคไขมันในเลือด ที่ส่วนใหญ่เกิดจากพฤติกรรมการปฏิบัติตนและการบริโภคอาหาร และเป็นปัญหาสุขภาพที่สําคัญ ทั้งในมิติของจํานวนการเสียชีวิตและภาระค่าใช้จ่ายด้านสุขภาพโดยรวม ซึ่งการส่งเสริมให้คนไทยมีพฤติกรรมการบริโภคอาหารและการออกกําลังกายอย่างถูกต้องและเหมาะสมจะช่วยลดการเกิดโรคและลดภาวะแทรกซ้อนของโรคได้
ดร.สาธิตกล่าวต่อว่า สําหรับจังหวัดเพชรบุรี เป็น1 ใน 15 จังหวัด นําร่องนโยบาย “อาหารเป็นยา”มีการดําเนินงาน2 ส่วน คือ ส่วนที่ 1 สํารวจและคัดเลือกร้านอาหารที่นําสมุนไพรและผักพื้นบ้านมาปรุงเป็นเมนูสุขภาพและผ่านการรับรองมาตรฐาน Clean Food Good Taste ของกรมอนามัย ซึ่งมีทั้งหมด 19 ร้านใน 8 อําเภอ โดยสํานักงานสาธารณสุขจังหวัดเพชรบุรีจะส่งข้อมูลให้กับกรมการแพทย์แผนไทยและการแพทย์ทางเลือกดําเนินการออกป้ายอาหารเป็นยาให้กับร้านอาหารต่อไป และส่วนที่ 2 จัดทําแผนบูรณาการร่วมกับจังหวัด จัดมหกรรมเทศกาลอาหารจังหวัดเพชรบุรี “อร่อย On The Beach @ Phetchaburi Guarantee Unesco & อาหารเป็นยา” ระหว่างวันที่ 23-25 กันยายน นี้ เพื่อให้ประชาชนตระหนักถึงความสําคัญในการบริโภคอาหารเป็นยา และมีความรู้เกี่ยวกับการบริโภคอาหารเป็นยา นําไปสู่การสร้างเสริมสุขภาพตามวิถีธรรมชาติที่เหมาะสม และยังสามารถสร้างรายได้สร้างเศรษฐกิจให้กับประเทศอีกทางหนึ่ง รวมทั้งยังส่งเสริมให้กิจการร้านอาหารมีการปรุงอาหารให้เป็นยาเพิ่มมากขึ้น และส่งเสริมผลิตภัณฑ์อาหารสําเร็จรูป เครื่องดื่มพร้อมจําหน่ายในชุมชน โดยการสร้างกลไกความร่วมมือของภาคีเครือข่ายทั้งหน่วยงานภาครัฐ ภาคเอกชน ผู้ประกอบการร้านอาหาร และผู้บริโภค ให้เข้ามามีส่วนร่วมในการขับเคลื่อนนโยบายอาหารเป็นยา
********************************** 26 สิงหาคม 2565
รัฐบาลไทย-ข่าวทำเนียบรัฐบาล-นายกรัฐมนตรีมอบตัวแทน เยี่ยมเจ้าหน้าที่ตำรวจที่ได้รับบาดเจ็บจากการปฏิบัติหน้าที่ควบคุมฝูงชน ณ โรงพยาบาลตำรวจ
วันพฤหัสบดีที่ 12 สิงหาคม 2564
นายกรัฐมนตรีมอบตัวแทน เยี่ยมเจ้าหน้าที่ตํารวจที่ได้รับบาดเจ็บจากการปฏิบัติหน้าที่ควบคุมฝูงชน ณ โรงพยาบาลตํารวจ
นายกรัฐมนตรีมอบตัวแทน เยี่ยมเจ้าหน้าที่ตํารวจที่ได้รับบาดเจ็บจากการปฏิบัติหน้าที่ควบคุมฝูงชน ณ โรงพยาบาลตํารวจ
วันที่ 12 ส.ค.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร เยี่ยมเจ้าหน้าที่ตํารวจจํานวน 9 ราย ซึ่งได้รับบาดเจ็บจากการปฏิบัติหน้าที่ควบคุมการชุมนุมเมื่อวันที่ 10 สิงหาคม ที่ผ่านมา ณ โรงพยาบาลตํารวจ
“ท่านนายกรัฐมนตรียังฝากความห่วยใยเจ้าหน้าที่ท่านอื่น ๆ ที่ได้รับบาดเจ็บจากเหตุการณ์ดังกล่าว พร้อมทั้งเน้นให้ทุกภาคส่วนปฏิบัติหน้าที่ด้วยความความระมัดระวังในการเข้าระงับเหตุและควบคุมฝูงชน ยึดหลักสากล ปฏิบัติการตามสถานการณ์และความจําเป็นเท่านั้น พร้อมทั้งขอบคุณประชาชนที่ให้ความร่วมมือ หลีกเลี่ยง ไม่เข้าร่วมหรือไปยังพื้นที่ชุมนุม นายกรัฐมนตรียังรู้สึกเสียใจที่การชุมนุมก่อให้เกิดความเสียหายแก่ทรัพย์สิน สร้างความเดือดร้อนและสร้างผลกระทบให้กับประชาชนที่อยู่ในพื้นที่และผู้ที่เดินทางทั่วไปด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ส่งเสริมเกษตรกรปลูกสมุนไพรให้ได้มาตรฐานสากล
วันพฤหัสบดีที่ 1 กรกฎาคม 2564
ส่งเสริมเกษตรกรปลูกสมุนไพรให้ได้มาตรฐานสากล
วันอาทิตย์ที่ 20 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนนโยบายการพัฒนาพืชสมุนไพรไทยและพืชทางเลือก โดยส่งเสริมให้เกษตรกรปลูกพืชสมุนไพรที่ได้มาตรฐานสากล ปัจจุบันมีพื้นที่ปลูกสมุนไพรตามมาตรฐาน GAP กว่า 50,000 ไร่ มาตรฐาน Organic Thailand กว่า 13,000 ไร่ รวมแล้วมีสมุนไพรถึง 80 ชนิด มีกลุ่มวิสาหกิจชุมชนได้รับการส่งเสริมการแปรรูป 60 กลุ่ม โดยสมุนไพรที่ได้รับการส่งเสริมให้เป็น Product Champion มี 4 ชนิด คือ กระชายดํา ไพล ใบบัวบก และขมิ้นชัน เนื่องจากเป็นที่นิยมของตลาดทั้งไทยและต่างประเทศ นอกจากนี้ ยังจัดทําแผนที่ความเหมาะสมของดินเพื่อปลูกสมุนไพรให้ได้ผลดี จํานวน 24 ชนิด เช่น ขมิ้นชัน ฟ้าทะลายโจร กระวาน ขิง ข่า เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม โชว์ผลงานปราบยาเสพติดเป็นรูปธรรม ยึดทรัพย์ขบวนการค้ายาได้แล้วเกินครึ่งจากเป้า 1 หมื่นล้าน พรุ่งนี้เปิดเซอร์ไพรส์ตัวเลข
วันอังคารที่ 17 พฤษภาคม 2565
รัฐมนตรีว่าการกระทรวงยุติธรรม โชว์ผลงานปราบยาเสพติดเป็นรูปธรรม ยึดทรัพย์ขบวนการค้ายาได้แล้วเกินครึ่งจากเป้า 1 หมื่นล้าน พรุ่งนี้เปิดเซอร์ไพรส์ตัวเลข
รัฐมนตรีว่าการกระทรวงยุติธรรม โชว์ผลงานปราบยาเสพติดเป็นรูปธรรม ยึดทรัพย์ขบวนการค้ายาได้แล้วเกินครึ่งจากเป้า 1 หมื่นล้าน พรุ่งนี้เปิดเซอร์ไพรส์ตัวเลข เหน็บ ไม่ได้พูดลอยๆ หรือ แค่หวังผลการเมือง เผย นายกฯจ่อติดตามงานปราบยา 18 พ.ค.นี้ ขันน็อตเพิ่มเครื่อง
วันที่ 17 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ในวันที่ 18 พ.ค.นี้ พล.อ.ประยุทธ์ จันทร์โอชา นายกรัฐมนตรี จะเดินทางมาตรวจเยี่ยม และติดตามงานด้านการปราบปรามยาเสพติด ที่สํานักงาน ป.ป.ส. ตนจึงได้สั่งการให้ ป.ป.ส. และหน่วยงานที่เกี่ยวข้อง จัดทําวีดิทัศน์ว่า นายกฯเคยให้นโยบายอะไรไว้บ้าง และทางหน่วยงานได้มีการขับเคลื่อนไปแล้วได้ผลเป็นอย่างไร
นายสมศักดิ์ กล่าวต่อว่า นายกรัฐมนตรี ยังได้กําชับมาว่า ให้เร่งดําเนินการกฎหมาย ที่เกี่ยวกับการยึดทรัพย์ เพื่อจะได้ตัดวงจรขบวนการค้ายาเสพติดให้หมด ซึ่งขบวนการค้ายาเสพติด เริ่มหาช่องทางในการเลี่ยงถูกยึดทรัพย์ แต่เราก็ต้องทํางานให้หนักกว่า ด้วยการคิดไปข้างหน้าให้เร็วกว่าขบวนการค้ายาเสพติด
“ท่านนายกฯ ยังได้สั่งการให้ดีเอสไอ ป.ป.ส. รีบดําเนินการเรื่องเครื่องมือ เพื่อเพิ่มประสิทธิภาพการยึดทรัพย์ขบวนการค้ายาเสพติด เพราะปีนี้ที่ตั้งเป้าไว้ 1 หมื่นล้านบาท สามารถยึดทรัพย์ได้แล้วเกินครึ่ง ซึ่งในวันพรุ่งนี้ ผมจะเปิดเผยตัวเลขว่าขณะนี้ ยึดทรัพย์ได้แล้วเท่าไหร่ โดยจะเห็นว่า เรามีผลงานเป็นรูปธรรมในการปราบปรามยาเสพติด มีตัวเลขที่ชัดเจน ไม่ได้พูดลอยๆ หรือ พูดหวังผลทางการเมือง ซึ่งในยุครัฐบาลนี้ เราปราบยาเสพติดแนวใหม่ เน้นตัดวงจรทางการเงิน ไม่ให้มีเงินไปใช้ค้ายาเสพติดได้อีก โดยผลที่ออกมา ก็สามารถตัดวงจรขบวนการค้ายาเสพติดไปได้จํานวนมากแล้ว ดังนั้น ในปีหน้า ผมก็ให้แนวทางว่า ต้องตั้งเป้ายึดทรัพย์ให้มากกว่าเดิม” รมว.ยุติธรรม กล่าว
รัฐบาลไทย-ข่าวทำเนียบรัฐบาล-ปลัดเกษตรฯ เตรียมความพร้อมรองรับการเปิดให้บริการเส้นทางรถไฟสายไทย-ลาว-จีน และเร่งจัดทำแผนปฏิบัติการด้านการพัฒนาระบบโลจิสติกส์ภาคการเกษตรให้เป็นรูปธรรม
วันจันทร์ที่ 14 มิถุนายน 2564
ปลัดเกษตรฯ เตรียมความพร้อมรองรับการเปิดให้บริการเส้นทางรถไฟสายไทย-ลาว-จีน และเร่งจัดทําแผนปฏิบัติการด้านการพัฒนาระบบโลจิสติกส์ภาคการเกษตรให้เป็นรูปธรรม
ปลัดเกษตรฯ เตรียมความพร้อมรองรับการเปิดให้บริการเส้นทางรถไฟสายไทย-ลาว-จีน
วันนี้ (14 มิ.ย. 64) ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะอนุกรรมการพัฒนาระบบโลจิสติกส์การเกษตร ครั้งที่ 1/2564 ผ่านระบบออนไลน์ ณ กระทรวงเกษตรและสหกรณ์ ว่า ในการประชุมวันนี้ เป็นการขับเคลื่อนตามนโยบายของรัฐบาล ด้านการพัฒนาระบบการบริหารจัดการขนส่งสินค้าเกษตรและบริการของประเทศในส่วนกระทรวงเกษตรและสหกรณ์ ซึ่งมีวาระพิจารณาสําคัญ 2 เรื่อง ประกอบด้วย 1) กรอบแนวทางการเตรียมความพร้อมเพื่อรองรับการเปิดให้บริการเส้นทางรถไฟสายสาธารณรัฐประชาชนจีน และสาธารณรัฐประชาธิปไตยประชาชนลาว และ 2) การจัดทํา (ร่าง) แผนปฏิบัติการด้านการพัฒนาระบบโลจิสติกส์ภาคการเกษตร
โดยที่ประชุมมีมติเห็นชอบกรอบแนวทางการเตรียมความพร้อมเพื่อรองรับการเปิดให้บริการเส้นทางรถไฟสายสาธารณรัฐประชาชนจีน และสาธารณรัฐประชาธิปไตยประชาชนลาว โดย 1) มอบหมายสํานักงานมาตรฐานสินค้าเกษตรและอาหารแห่งชาติ ในฐานะผู้ประสานงานหลักภายใต้กรอบความร่วมมือด้านสุขอนามัยและสุขอนามัยพืชไทย-จีน(SPS Focal Point) สํานักงานปลัดกระทรวงเกษตรและสหกรณ์ และกรมวิิชาการเกษตรเร่งรัดการลงนามพิธีสารว่าด้วยข้อกําหนดในการกักกันโรค และตรวจสอบสําหรับการส่งออกและนําเข้าผลไม้ไทยผ่านประเทศที่ 3 พร้อมทั้งเร่งหาแนวทางเจรจาเพิ่มเติมด่านนาทา จังหวัดหนองคาย ในเอกสารแนบท้ายพิธีสารฯ เพื่อรองรับการเปิดให้บริการนี้ และ
2) เห็นชอบให้จัดตั้งคณะทํางานเพื่อจัดทําแผนการเตรียมความพร้อมรองรับการให้บริการเส้นทางรถไฟสายไทย-ลาว-จีน ในระยะเร่งด่วนและระยะต่อไป โดยมอบหมายเลขาธิการสํานักงานมาตรฐานสิินค้าเกษตรและอาหารแห่งชาติ
เป็นประธานคณะทํางาน มีหน่วยงานที่เกี่ยวข้องกับการนําเข้า-ส่งออกสินค้าเกษตร เช่น กรมวิชาการเกษตร กรมประมง กรมปศุสัตว์ และการยางแห่งประเทศไทย เป็นคณะทํางาน และมีผู้แทนสํานักงานมาตรฐานสินค้าเกษตรและอาหารแห่งชาติ เป็นฝ่ายเลขานุการ เพื่อดําเนินการจัดทําแผนการเตรียมความพร้อมในภาพรวมของกระทรวงเกษตรและสหกรณ์ในระยะเร่งด่วนที่ครอบคลุมการเตรียมความพร้อม การให้บริการและดําเนินงานในส่วนที่เกี่ยวข้องเมื่อมีการเปิดให้บริการเส้นทางรถไฟสายลาว-จีน ในเดือนธันวาคมนี้ รวมทั้ง จัดทําแผนเตรียมความพร้อมของกระทรวงเกษตรและสหกรณ์ ในระยะต่อไป เพื่อรองรับการให้บริการและดําเนินงานในส่วนที่เกี่ยวข้องเมื่อมีการเชื่อมต่อเส้นทางรถไฟไทย-ลาว-จีนอย่างสมบูรณ์
ขณะเดียวกันได้เห็นชอบกรอบและกระบวนการการจัดทํา (ร่าง) แผนปฏิบัติการด้านการพัฒนาระบบโลจิสติกส์ภาคการเกษตร พ.ศ. 2566-2570 โดยมอบหมายสํานักงานเศรษฐกิจการเกษตร ในฐานะฝ่ายเลขานุการดําเนินการตามกรอบการจัดทําแผนปฏิบัติการฯ และยกร่างแผนปฏิบัติการด้านการพัฒนาระบบโลจิสติกส์ภาคการเกษตร พ.ศ. 2566-2570 เสนอคณะอนุกรรมการฯ พิจารณาให้ความเห็นชอบตามขั้นตอนต่อไป.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีกำชับ ตช. และหน่วยงานที่เกี่ยวข้อง เข้มงวดตรวจสอบการลักลอบเล่นพนันออนไลน์ หากพบกระทำความผิดให้ดำเนินคดีอย่างเคร่งครัด ไม่มีการละเว้น
วันพุธที่ 9 กุมภาพันธ์ 2565
โฆษกรัฐบาลเผย นายกรัฐมนตรีกําชับ ตช. และหน่วยงานที่เกี่ยวข้อง เข้มงวดตรวจสอบการลักลอบเล่นพนันออนไลน์ หากพบกระทําความผิดให้ดําเนินคดีอย่างเคร่งครัด ไม่มีการละเว้น
โฆษกรัฐบาลเผย นายกรัฐมนตรีกําชับ ตช. และหน่วยงานที่เกี่ยวข้อง เข้มงวดตรวจสอบการลักลอบเล่นพนันออนไลน์ หากพบกระทําความผิดให้ดําเนินคดีอย่างเคร่งครัด ไม่มีการละเว้น
วันที่ 9 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยกรณีมีการลักลอบเล่นพนันออนไลน์ ซึ่งปัจจุบันได้มีการปรับเปลี่ยนรูปแบบวิธีการเล่นที่แยบยล แปลกใหม่ขึ้น เพื่อตบตาหลีกเลี่ยงการจับกุมของเจ้าหน้าที่ตํารวจ กรณีดังกล่าว นายกรัฐมนตรีกําชับสํานักงานตํารวจแห่งชาติ (ตช.) ฝ่ายปกครอง กระทรวงดิจิทัลเพื่อเศรษฐกิจและสังคม (ดีอีเอส) และหน่วยงานที่เกี่ยวข้อง เข้มงวดในการตรวจสอบการลักลอบเปิดโต๊ะพนันในพื้นที่ต่าง ๆ รวมถึงการพนันออนไลน์อย่างเข้มงวดยิ่งขึ้น โดยขอให้หน่วยงานที่เกี่ยวข้องเร่งตรวจสอบ หากพบการกระทําความผิด ให้ดําเนินคดีตามกฎหมายอย่างเคร่งครัด ไม่มีการละเว้น พร้อมกับฝากเตือนไปยังพี่น้องประชาชน และผู้ปกครองที่มีบุตรหลาน บุคคลในครอบครัว หรือคนใกล้ชิดที่มีพฤติกรรมเกี่ยวข้องกับการเล่นการพนัน ให้จับตาดูแลพฤติกรรมเป็นพิเศษ โดยเฉพาะในช่วงเวลานี้ที่เด็กนักเรียนเรียนออนไลน์ มีโอกาสที่อาจจะทําให้ถูกชักจูงเข้าไปเกี่ยวข้องกับการพนันได้ง่ายกว่าเดิม
“ขอให้ประชาชนหลีกเลี่ยงการเล่นการพนันซึ่งผิดกฎหมาย ที่สําคัญยังเสี่ยงต่อการสูญเสียทรัพย์สินจากการเล่นการพนันด้วย พร้อมกับขอให้ประชาชนช่วยกันเป็นหูเป็นตา หากพบการลักลอบเปิดโต๊ะพนัน รวมถึงแหล่งพนันออนไลน์ ขอให้แจ้งเจ้าหน้าที่เพื่อดําเนินคดี โดยสามารถแจ้งข้อมูลได้ที่ ศูนย์ PCT 081-8663000 ในเวลาราชการ หรือ สายด่วน บช.สอท.1441 ตลอด 24 ชม. หรือทาง www.pct.police.go.th รวมถึงแจ้งมายังสํานักนายกรัฐมนตรี สายด่วน 1111 และเจ้าหน้าที่ตํารวจในพื้นที่ได้ทันที” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-กสร. ชี้แจงสิทธิหน้าที่ของนายจ้างและลูกจ้างในกิจการ ที่ได้รับการผ่อนคลายล็อกดาวน์ตั้งแต่วันที่ 1 กันยายน 2564
วันอังคารที่ 31 สิงหาคม 2564
กสร. ชี้แจงสิทธิหน้าที่ของนายจ้างและลูกจ้างในกิจการ ที่ได้รับการผ่อนคลายล็อกดาวน์ตั้งแต่วันที่ 1 กันยายน 2564
กสร. ชี้แจงสิทธิหน้าที่ของนายจ้าง และลูกจ้างในกิจการที่ได้รับการผ่อนคลายล็อกดาวน์ตั้งแต่วันที่ 1 กันยายน 2564 พร้อมเน้นย้ําให้ดําเนินกิจการตามมาตรการและเงื่อนไขตามที่ ศบค. กําหนด เพื่อป้องกัน และยับยั้งการแพร่ระบาดของโรคติดเชื้อไวรัสโคโรนา 2019 (COVID - 19)
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.)ได้เปิดเผยว่า ภายหลังจากที่คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 เห็นชอบมาตรการผ่อนคลายล็อกดาวน์จังหวัดพื้นที่ควบคุมสูงสุดและเข้มงวด (สีแดงเข้ม) ซึ่งมีผลบังคับใช้ ตั้งแต่วันที่ 1 กันยายน 2564เป็นต้นไป มีผลให้สถานประกอบกิจการตามข้อกําหนดดังกล่าวสามารถเปิดและดําเนินกิจการได้ เช่น กิจการร้านจําหน่ายอาหารหรือเครื่องดื่ม เป็นต้น ซึ่งนายสุชาติ ชมกลิ่น รัฐมนตรีว่าการกระทรวงแรงงานได้กําชับให้กรมสวัสดิการและคุ้มครองแรงงานดูแลสิทธิประโยชน์ของนายจ้างและลูกจ้างสําหรับกิจการที่ทางราชการผ่อนคลายให้ดําเนินกิจการได้ โดยให้นายจ้างเรียกลูกจ้างมาทํางานตามปกติ หากนายจ้างไม่เรียกให้ลูกจ้างมาทํางาน นายจ้างยังมีหน้าที่ต้องจ่ายค่าจ้างให้แก่ลูกจ้างหากนายจ้างไม่จ่ายค่าจ้างให้ อาจถือเป็นการเลิกจ้างลูกจ้างโดยปริยาย ซึ่งนายจ้างจะต้องจ่ายค่าชดเชยและค่าบอกกล่าวล่วงหน้าให้แก่ลูกจ้าง สําหรับลูกจ้างมีหน้าที่ต้องไปทํางานตามที่นายจ้างเรียก หากลูกจ้างไม่ไปทํางานโดยไม่ได้ลางาน หรือหยุดงานโดยนายจ้างไม่อนุญาตหรือให้ความยินยอม อาจเป็นการขาดงาน ลูกจ้างอาจถูกลงโทษทางวินัยจากนายจ้างได้ และหากลูกจ้างขาดงาน 3 วันทํางานติดต่อกันโดยไม่มีเหตุอันควร อาจถูกเลิกจ้างโดยไม่ได้รับค่าชดเชย
อธิบดี กสร.ได้กล่าวเพิ่มเติมว่า ขอให้นายจ้างดําเนินกิจการตามมาตรการและเงื่อนไขที่ ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ได้กําหนดไว้ เพื่อเป็นการป้องกัน และยับยั้งการแพร่ระบาดของโรคติดเชื้อไวรัสโคโรนา 2019 (COVID - 19) และเป็นการสร้างความมั่นใจแก่ลูกจ้างซึ่งเป็นผู้ปฏิบัติงานรวมถึงเป็นการสร้างความมั่นใจให้แก่ผู้รับบริการหรือผู้บริโภคด้วย
รัฐบาลไทย-ข่าวทำเนียบรัฐบาล-​ประกาศกฎกระทรวง 3 ฉบับ คุ้มครองประชาชนให้ได้รับชดเชยเมื่อรัฐใช้ที่ดิน-สิ่งก่อสร้างแก้น้ำท่วม-ภัยแล้ง
วันเสาร์ที่ 11 กันยายน 2564
​ประกาศกฎกระทรวง 3 ฉบับ คุ้มครองประชาชนให้ได้รับชดเชยเมื่อรัฐใช้ที่ดิน-สิ่งก่อสร้างแก้น้ําท่วม-ภัยแล้ง
​ประกาศกฎกระทรวง 3 ฉบับ คุ้มครองประชาชนให้ได้รับชดเชยเมื่อรัฐใช้ที่ดิน-สิ่งก่อสร้างแก้น้ําท่วม-ภัยแล้ง
วันที่ 11 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ตามที่พระราชบัญญัติ (พ.ร.บ.) ทรัพยากรน้ํา พ.ศ. 2561 ได้ให้อํานาจพนักงานเจ้าหน้าที่ กรณีจําเป็นเพื่อประโยชน์ในการป้องกันและแก้ไขภาวะน้ําแล้งและภาวะน้ําท่วม ในการใช้ที่ดินหรือสิ่งก่อสร้างของประชาชน เพื่อก่อสร้าง วางสิ่งของ สูบน้ํา หรือระบายน้ําผ่านเข้าไปในที่ดินได้ โดยต้องกําหนดค่าทดแทนและค่าชดเชยความเสียหายดังกล่าวแก่ประชาชนด้วยนั้น
ล่าสุดวันที่ 10 ก.ย. ที่ผ่านมา เว็บไซต์ราชกิจจานุเบกษา เผยแพร่ประกาศ กฎกระทรวง 3 ฉบับ ให้ประชาชนได้รับความคุ้มครองตามข้อกฎหมายดังกล่าว ประกอบด้วย 1) กฎกระทรวงค่าทดแทนและค่าชดเชยความเสียหาย จากการใช้ที่ดินหรือสิ่งก่อสร้างเพื่อป้องกันและแก้ไขภาวะน้ําแล้งและภาวะน้ําท่วม โดยสาระสําคัญของกฎหมายนี้ เพื่อปกป้องสิทธิของประชาชน กําหนดให้หน่วยงานรัฐ มีหน้าที่จ่ายค่าทดแทนและค่าชดเชยความเสียหาย แก่ผู้ครอบครองหรือเจ้าของที่ดินหรือสิ่งปลุกสร้าง ที่ได้รับความเสียหายจากการปฏิบัติหน้าที่เพื่อป้องกันและแก้ไขปัญหาภัยแล้งและน้ําท่วม โดยให้คํานึงถึงความเสียหายตามความเป็นจริงของสภาพของทรัพย์สินนั้น พิจารณาราคาที่ซื้อขายกันปกติในท้องตลาด หรือเทียบราคาที่อ้างอิงจากราคากลาง ที่ทางราชการกําหนด
2) กฎกระทรวง ค่าชดเชยความเสียหายจากการดําเนินการเพื่อป้องกันและแก้ไขภาวะน้ําท่วม โดยคุ้มครองประชาชนกรณีพนักงานเจ้าหน้าที่ปฏิบัติงานป้องกันและแก้ไขภาวะน้ําท่วม เนื่องจาก พ.ร.บ.ทรัพยากรน้ํา พ.ศ.2561 ได้ให้อํานาจพนักงานเจ้าหน้าที่ในการทําลายสิ่งกีดขวาง ตัดฟันต้นไม้ ขุดดิน ปิดกั้นแนวเขตที่ดิน รื้อถอนสิ่งก่อสร้างซึ่งมิใช่เป็นบ้านเรือนที่อยู่อาศัยหรือดําเนินการอื่นใดเท่าที่จําเป็นแก่การป้องกันและแก้ไขภาวะน้ําท่วมได้ โดยให้ชดเชยความเสียหายแก่ประชาชนเจ้าของที่กินและสิ่งปลูกสร้างตามเกณฑ์ที่กําหนด
3) กฎกระทรวง กําหนดค่าทดแทนให้แก่บุคคลซึ่งต้องเฉลี่ยน้ําที่กักเก็บไว้ เพื่อบรรเทาความเดือดร้อนในการอุปโภคบริโภคของประชาชนในพื้นที่เขตภาวะน้ําแล้งอย่างรุนแรง โดย พ.ร.บ.ทรัพยากรน้ํา พ.ศ. 2561  ยังบัญญัติในกรณีที่เกิดภาวะน้ําแล้งอย่างรุนแรงในพื้นที่ใด ให้พนักงานเจ้าหน้าที่มีอํานาจสั่งให้บุคคลซึ่งกักเก็บน้ําไว้ ต้องเฉลี่ยน้ําเพื่อบรรเทาความเดือดร้อนในการอุปโภคบริโภคของประชาชนในพื้นที่ โดยให้บุคคลดังกล่างมีสิทธิได้รับค่าทดแทนจากการที่ต้องสูญเสียน้ําที่กักเก็บไว้ โดยพิจารณาทั้ง ราคาต้นทุนของน้ําในแหล่งกักเก็บน้ํา , สภาพและทําเลที่ตั้งของแหล่งกักเก็บน้ํา , ขนาดและลักษณะของความเสียหายที่เกิดขึ้นจากการสูญเสียน้ําที่กักเก็บไว้ , ค่าขาดประโยชน์จากการไม่ได้ใช้น้ําเพื่อกิจกรรมทางเศรษฐกิจหรือวิถีชีวิตประจําวัน
“กฎกระทรวงทั้ง 3 ฉบับ เพื่อคุ้มครองปกป้องสิทธิของประชาชน ที่ได้รับผลกระทบจากการปฏิบัติงานของพนักงานเจ้าหน้าที่ในการป้องกันและแก้ไขภาวะน้ําแล้งและน้ําท่วม ทั้งยังเป็นการส่งเสริมการมีส่วนเริ่มของประชาชนในการช่วยกันแก้ไขปัญหาดังกล่าวได้เป็นอย่างดี” น.ส.ไตรศุลี กล่าว
.................
รัฐบาลไทย-ข่าวทำเนียบรัฐบาล-​กิจกรรมการประกวดงานออกแบบ infographic Design ฯ
วันพฤหัสบดีที่ 17 มิถุนายน 2564
​กิจกรรมการประกวดงานออกแบบ infographic Design ฯ
แบ่งการประกวดเป็นระดับและหัวข้อ ดังนี้
หัวข้อ โครงการจิตอาสา สําหรับนักเรียนระดับชั้นมัธยมศึกษาตอนต้น
หัวข้อ การบริหารจัดการน้ํา สําหรับนักเรียนระดับชั้นมัธยมศึกษาตอนปลาย
หัวข้อ การรณรงค์และอนุรักษ์สิ่งแวดล้อม สําหรับนิสิต นักศึกษาระดับอุดมศึกษา ปวส. หรือเทียบเท่า
หัวข้อ สุขใจไทยทั่วหล้า ภายใต้ร่มพระบารมี สําหรับประชาชนทั่วไป
ชิงเงินรวมมูลค่า 505,000 บาท พร้อมโล่ประกาศเกียรติคุณ
ร่วมเป็นส่วนหนึ่งในโครงการประกวดออกแบบ infographic ฯ โดยสมัครประกวดตามขั้นตอนดังนี้
โดยส่งไฟล์ผลงานโปสเตอร์อินโฟกราฟฟิก ขนาด A3 (29.7 x 42.0 cm)
ผู้เข้าประกวดสามารถส่งผลงานได้ไม่เกิน 2 ชิ้น
ส่งผลงานได้ในวันที่ 15 มิถุนายน-15กรกฎาคม2564 ประกาศผลวันที่ 25 กรกฎาคม2564
พิธีมอบรางวัล 30 กรกฎาคม 2564
ดูรายละเอียดเพิ่มเติมได้ที่
https://www.heartphranakhon.com/informod/
รัฐบาลไทย-ข่าวทำเนียบรัฐบาล-รองปลัดฯ จุลพงษ์ ร่วมเฝ้ารับเสด็จฯ ในพิธีบวงสรวงพระหลักเมือง เนื่องในโอกาสกรุงรัตนโกสินทร์ครบ 240 ปี
วันพุธที่ 11 พฤษภาคม 2565
รองปลัดฯ จุลพงษ์ ร่วมเฝ้ารับเสด็จฯ ในพิธีบวงสรวงพระหลักเมือง เนื่องในโอกาสกรุงรัตนโกสินทร์ครบ 240 ปี
รองปลัดฯ จุลพงษ์ ร่วมเฝ้ารับเสด็จฯ ในพิธีบวงสรวงพระหลักเมือง เนื่องในโอกาสกรุงรัตนโกสินทร์ครบ 240 ปี
รองปลัดฯ จุลพงษ์ ร่วมเฝ้ารับเสด็จฯ ในพิธีบวงสรวงพระหลักเมือง เนื่องในโอกาสกรุงรัตนโกสินทร์ครบ 240 ปี
วันนี้ (10 พฤษภาคม 2565) นายจุลพงษ์ ทวีศรี รองปลัดกระทรวงอุตสาหกรรม เฝ้ารับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพิธีบวงสรวงพระหลักเมือง เนื่องในโอกาสกรุงรัตนโกสินทร์ครบ 240 ปี ณ ศาลหลักเมือง เขตพระนคร กรุงเทพฯ โดยศาลหลักเมือง กรุงเทพมหานคร เป็นปูชนียสถานสําคัญอันศักดิ์สิทธิ์ของประเทศไทย เป็นที่ประดิษฐานของพระหลักเมืองและเทพารักษ์ทั้ง 5 ที่ปกปักรักษาพระนครและประเทศชาติให้มีเอกราช และเจริญรุ่งเรืองมาจนถึงปัจจุบัน
#กระทรวงอุตสาหกรรม
#รัตนโกสินทร์ครบ 240 ปี
รัฐบาลไทย-ข่าวทำเนียบรัฐบาล-นายกฯ ค้านปรับแก้ไขรัฐธรรมนูญ มาตรา 144 และ 185 เพราะถือเป็นหัวใจสำคัญในการป้องกันการทุจริตและปิดช่องว่างไม่ให้มีการแทรกแซง การจัดทำงบประมาณและการบริหารราชการแผ่นดิน
วันพุธที่ 23 มิถุนายน 2564
นายกฯ ค้านปรับแก้ไขรัฐธรรมนูญ มาตรา 144 และ 185 เพราะถือเป็นหัวใจสําคัญในการป้องกันการทุจริตและปิดช่องว่างไม่ให้มีการแทรกแซง การจัดทํางบประมาณและการบริหารราชการแผ่นดิน
นายกฯ ค้านปรับแก้ไขรัฐธรรมนูญ มาตรา 144 และ 185 เพราะถือเป็นหัวใจสําคัญในการป้องกันการทุจริตและปิดช่องว่างไม่ให้มีการแทรกแซง การจัดทํางบประมาณและการบริหารราชการแผ่นดิน
วันที่ 23 มิถุนายน 2564 นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันไม่เห็นด้วยกับการแก้ไขเพิ่มเติมรัฐธรรมนูญปี 2560 มาตรา 144 และ 185 เนื่องจากบทบัญญัติดังกล่าวได้วางหลักการสําคัญ ห้ามมิให้ ส.ส. และ ส.ว. เปลี่ยนแปลงหรือแก้ไขเพิ่มเติมรายการหรือจํานวนในรายการของงบประมาณรายจ่ายประจําปี แต่สามารถลดหรือตัดทอนรายจ่ายได้เท่านั้น ซึ่งถือว่าเป็นหัวใจสําคัญในการป้องกันการทุจริตคอร์รัปชันของรัฐธรรมนูญ 2560 นายกรัฐมนตรียังเห็นว่า การจัดทําข้อเสนอโครงการในแต่ละจังหวัด ประชาชนในพื้นที่มีส่วนร่วมเสนอความคิดเห็นผ่านกระบวนการในส่วนต่างๆ ได้ ในส่วนของมาตรา 185 ที่ระบุว่า ส.ส. หรือ ส.ว.ต้องไม่ใช้สถานะหรือตําแหน่งกระทําการใด ๆ อันมีลักษณะที่เป็นการก้าวก่ายหรือแทรกแซงเพื่อประโยชน์ของตนเอง ของผู้อื่น หรือของพรรคการเมือง ไม่ว่าโดยทางตรงหรือทางอ้อมนั้น นายกรัฐมนตรีเห็นว่าเป็นหลักการที่ถูกต้องแล้ว
“ท่านนายกรัฐมนตรียังติดตามการอภิปรายแก้ไขรัฐธรรมนูญวาระ 1 ในวันนี้ และทราบว่า จะมีการเสนอขอแก้ไข ม.144 และ ม.185 ดังนั้น ในฐานะนายกรัฐมนตรีและประชาชนคนหนึ่ง จึงไม่เห็นชอบกับการเสนอให้แก้ไขในครั้งนี้ เนื่องจากรัฐธรรมนูญให้ความสําคัญกับการป้องกันการทุจริตและผู้ที่มีส่วนเกี่ยวข้องในกระบวนการใช้จ่ายงบประมาณต้องมีความรับผิดชอบตามกฎหมายทั้งทางตรงทางอ้อม” นายอนุชาฯ กล่าว
รัฐบาลไทย-ข่าวทำเนียบรัฐบาล-ผ่านร่าง กม.กำหนดมาตรฐานผลิตภัณฑ์ของเล่น เน้นคุณภาพ - ความปลอดภัย
วันจันทร์ที่ 28 มิถุนายน 2564
ผ่านร่าง กม.กําหนดมาตรฐานผลิตภัณฑ์ของเล่น เน้นคุณภาพ - ความปลอดภัย
....
ปัจจุบันมีผลิตภัณฑ์ของเล่นออกมาจําหน่ายในรูปแบบต่าง ๆ จํานวนมาก ซึ่งของเล่นเป็นสินค้าที่ผลิตโดยใช้วิธีการทางอุตสาหกรรมที่ใช้นวัตกรรมหรือเทคโนโลยีสมัยใหม่ เพื่อให้ผู้ประกอบธุรกิจสามารถลดต้นทุนและตอบสนองความต้องการของผู้บริโภคได้อย่างรวดเร็ว ด้วยเหตุนี้ เด็กและผู้ปกครองจึงไม่อาจประเมินความเสี่ยงได้ด้วยตนเองว่าของเล่นนั้นมีความปลอดภัยหรือไม่
.
และเพื่อลดความเสี่ยงของสินค้าที่ไม่ได้คุณภาพที่อาจก่อให้เกิดอันตรายต่อผู้เล่น ล่าสุด รัฐบาลได้อนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน เพื่อปรับปรุงมาตรฐานผลิตภัณฑ์อุตสาหกรรมของเล่น ให้สอดคล้องกับความก้าวหน้าทางวิชาการและเทคโนโลยีการผลิตในปัจจุบัน และส่งเสริมการทําผลิตภัณฑ์อุตสาหกรรมของเล่นภายในประเทศให้เป็นผลิตภัณฑ์ที่มีคุณภาพและมีความปลอดภัย
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ออกมาตรการพึงปฏิบัติการจัดการระบบขนส่งทางราง
วันอาทิตย์ที่ 18 กรกฎาคม 2564
กรมการขนส่งทางราง กระทรวงคมนาคม ออกมาตรการพึงปฏิบัติการจัดการระบบขนส่งทางราง
ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID - 19) ฉบับที่ 11
กรมการขนส่งทางรางออกมาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID - 19) ฉบับที่ 11
นายกิตติพันธ์ ปานจันทร์ อธิบดีกรมการขนส่งทางราง เปิดเผยหลังลงนามในประกาศกรมการขนส่งทางรางเรื่อง มาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID - 19) ฉบับที่ 11 ว่าจากสถานการณการแพร่ระบาดของเชื้อไวรัสที่มีความรุนแรงเพิ่มขึ้นอย่างต่อเนื่อง นายกรัฐมนตรีจึงได้ออกประกาศข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ 2548 (ฉบับที่ 28) ประกาศ ณ วันที่ 17 กรกฎาคม พ.ศ. 2564 เพื่อควบคุมสถานการณ์ดังกล่าว
กรมการขนส่งทางราง หน่วยงานที่ทําหน้าที่กํากับ ดูแล ระบบขนส่งทางราง จึงออกประกาศมาตรการพึงปฏิบัติการจัดการระบบขนส่งทางราง เพื่อขอความร่วมมือหน่วยงานที่ให้บริการระบบขนส่งทางรางทุกระบบถือปฏิบัติเพิ่มเติม จากฉบับก่อนหน้า ดังนี้
1. กํากับดูแลให้มีผู้โดยสารภายในขบวนรถ ไม่ให้เกินร้อยละ 50 ของความจุสูงสุด โดยบริหารจัดการพื้นที่ภายในขบวนรถให้ผู้โดยสารเว้นระยะห่างระหว่างบุคคลบริเวณที่นั่งแบบที่เว้นที่ เว้นระยะห่างระหว่างบุคคลในการยืนประมาณ 0.50 - 1 เมตร และเพิ่มการประชาสัมพันธ์ ให้ผู้โดยสารทราบและถือปฏิบัติตามมาตรการต่างๆ ได้แก่ การเว้นระยะห่างระหว่างบุคคล ไม่หันหน้าเข้าหากัน สวมหน้ากากผ้าหรือหน้ากากอนามัยอย่างถูกวิธีและงดการสนทนาภายในขบวนรถ ให้ผู้โดยสารล้างมือด้วยเจลแอลกอฮอล์ก่อนและหลังการใช้บริการทุกครั้ง เพื่อป้องกันและยับยั้งการแพร่ระบาดของโรค
2. กรณีรถไฟโดยสารเข้าและออกพื้นที่จังหวัดที่กําหนดให้เป็นพื้นที่ควบคุมสูงสุดและเข้มงวด ให้มีจุดคัดกรองและจัดเจ้าหน้าที่ในการตรวจคัดกรองผู้โดยสารโดยเคร่งครัดตลอดเวลา โดยกําหนดให้ผู้โดยสารจะต้องเตรียมเอกสารยืนยันตนพร้อมแสดงแก่เจ้าหน้าที่ ได้แก่ บัตรประจําตัวประชาชนหรือหนังสือเดินทาง เอกสารยืนยันความจําเป็นในการเดินทางตามที่ทางราชการกําหนด และเอกสาร ต.8-คค พร้อมทั้งประชาสัมพันธ์ให้ประชาชนทราบและขอความร่วมมือในการงดหรือชะลอการเดินทางข้ามเขตพื้นที่จังหวัดที่ไม่มีเหตุจําเป็น
3. ให้เพิ่มความเข้มงวดและรัดกุม ในการปฏิบัติมาตรการต่างๆ เพื่อป้องกันการติดเชื้อโควิด-19 ในผู้ปฏิบัติงาน ได้แก่ การตรวจคัดกรองอุณหภูมิของผู้ปฏิบัติงานก่อนปฏิบัติงาน กํากับดูแลผู้ปฏิบัติงานสวมถุงมือและอุปกรณ์ป้องกันการสัมผัสโรคตามความเหมาะสม การใช้สบู่หรือเจลแอลกอฮอล์ก่อนและหลังปฏิบัติงาน การตรวจคัดกรองเชิงรุก เป็นต้น
4. ให้รายงานผลการดําเนินงานและปัญหาอุปสรรค (ถ้ามี) ให้กรมการขนส่งทางรางทราบผ่านช่องทางแอปพลิเคชันไลน์ Anti COVID-19 เพื่อเร่งดําเนินการในส่วนที่เกี่ยวข้องต่อไป
ทั้งนี้ ประกาศดังกล่าวมีผล ณ ตั้งแต่วันที่ 21 กรกฎาคม พ.ศ. 2564 เป็นต้นไป โดยกรมการขนส่งทางรางหวังว่าการออกประกาศดังกล่าว จะเป็นส่วนหนึ่งในการช่วยลดการแพร่ระบาดของไวรัส COVID - 19 และช่วยให้ประชาชนปลอดภัยห่างไกลจากการติดเชื้อต่อไป
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
วันจันทร์ที่ 27 ธันวาคม 2564
ปลัดกอบชัยฯ เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
ปลัดกอบชัยฯ เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
วันนี้  (27 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.) ภายในกระทรวงอุตสาหกรรม ครั้งที่ 2 โดยมีผู้บริหารและคณะกรรมการฯ เข้าร่วมประชุม ณ ห้องประชุม อก.3  อาคารสํานักงานปลัดกระทรวงอุตสาหกรรม และผ่านสื่ออิเล็กทรอนิกส์ (โปรแกรม Zoom)
ที่ประชุมได้รับทราบแนวทางการขับเคลื่อน BCG Model ของกระทรวงอุตสาหกรรม  ภาพรวมภาวะเศรษฐกิจอุตสาหกรรม  ความก้าวหน้าการขับเคลื่อนการพัฒนาอุตสาหกรรมศักยภาพ อาทิ  การดําเนินงานของคณะกรรมการนโยบายยานยนต์ไฟฟ้าแห่งชาติ   การดําเนินการตามมาตรการพัฒนาอุตสาหกรรมหุ่นยนต์และระบบอัตโนมัติ   การดําเนินการตามมาตรการพัฒนาอุตสาหกรรมชีวภาพของไทย ปี พ.ศ.2561-2570   และ การดําเนินการตามแผนปฏิบัติการด้านการพัฒนาอุตสาหกรรมแปรรูปอาหาร ระยะที่ 1 (พ.ศ.2562-2570) และ การดําเนินงานตามมาตรการหินอุตสาหกรรมสําหรับพื้นที่เขตพัฒนาพิเศษภาคตะวันออก EEC
นอกจากนี้ที่ประชุมได้ร่วมกันพิจารณา   ความคืบหน้าการจัดทําร่างแผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ (Smart Electronics) ระยะที่ 1 (พ.ศ.2565-2570)    การจัดทําแผนปฏิบัติการการพัฒนาเมืองอุตสาหกรรมเชิงนิเวศ ปี พ.ศ.2566-2570 (แผนระดับที่ 3 ด้านการพัฒนาเมืองอุตสาหกรรมเชิงนิเวศของประเทศไทย)   การส่งเสริมและสนับสนุนการผลิตและใช้ประโยชน์พลังงานหมุนเวียนและลดการปลดปล่อยก๊าซเรือนกระจกจากอุตสาหกรรมอ้อยและน้ําตาลทราย ตามโมเดลเศรษฐกิจ BCG   และแนวทางการพัฒนาเกษตรอุตสาหกรรมครบวงจร
รัฐบาลไทย-ข่าวทำเนียบรัฐบาล-“กรมเจ้าท่า” มั่นใจประชาชนสัญจรทางน้ำช่วงสงกรานต์ปี 65 ปลอดภัย เพิ่มประสิทธิภาพให้บริการเรือโดยสาร - ท่าเทียบเรือทุกท่าทั่วประเทศ
วันศุกร์ที่ 1 เมษายน 2565
“กรมเจ้าท่า” มั่นใจประชาชนสัญจรทางน้ําช่วงสงกรานต์ปี 65 ปลอดภัย เพิ่มประสิทธิภาพให้บริการเรือโดยสาร - ท่าเทียบเรือทุกท่าทั่วประเทศ
“กรมเจ้าท่า” เตรียมแผนปฏิบัติการเชิงรุก ให้บริการโดยสารทางน้ํา ช่วงเทศกาล สงกรานต์ปี 65 ระดมเจ้าหน้าที่ดูแลกว่า 900 คน ทั้งในกรุงเทพฯ และต่างจังหวัด ออกมาตรการกํากับดูแลความปลอดภัยใช้ท่าเรือ ป้องกันอุบัติเหตุ คุมการแพร่ระบาดผู้ใช้บริการ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่าได้เตรียมความพร้อมในการอํานวยความสะดวกและความปลอดภัย ในการเดินทางโดยสารทางน้ําของประชาชน เพื่อรองรับวันหยุดยาวช่วงเทศกาลสงกรานต์ ประจําปี 2565 เป็นเทศกาลที่สําคัญของคนไทย ที่จะมีประชาชนและนักท่องเที่ยวเดินทางเพื่อกลับภูมิลําเนาและไปยังสถานที่แหล่งท่องเที่ยวที่สําคัญ โดยเฉพาะที่อยู่ในพื้นที่ริมแม่น้ํา ลําคลอง บึง อ่างเก็บน้ํา เขื่อน และชายทะเล ที่มีการเดินเรือ โดยกรมฯ ได้ เตรียมความพร้อมบุคลากร ทั้งเจ้าหน้าที่ และมาตราการการดูแลท่าเทียบเรือในทุกพื้นที่ที่อยู่ในความรับผิดชอบ เพื่อให้เกิดความปลอดภัยสูงสุดกับประชาชนที่ใช้บริการสัญจรทางน้ํา
“ กรมฯ ได้ระดมทีมเจ้าหน้าเพื่อที่จะให้บริการ และอํานวยความสะดวกให้กับประชาชนในช่วงเทศกาลสงกรานต์นี้ โดยการตรวจสภาพท่าเรือ การกําชับผู้ให้บริการเรือโดยสาร อุปกรณ์ความปลอดภัยบนเรือและมาตรการดูแลการแพร่ระบาด โควิด -19 มั่นใจว่ามาตรการต่างๆสามารถดูแลประชาชนได้อย่างมีประสิทธิภาพ”
ทั้งนี้ กรมเจ้าท่าได้ออกมาตรการป้องกันความปลอดภัยให้กับประชาชน อาทิ มาตรการป้องกันโรคติดเชื้อไวรัส COVID-19 มาตรการเตือนให้ใช้ความระมัดระวังในการเดินเรือและใช้เรือในช่วงเทศกาลสงกรานต์ พร้อมมีการแต่งตั้งคณะทํางาน เรือภัตตาคารและท่าเทียบเรือต่างๆ เข้มงวดกวดขันในการปฏิบัติตามแผนการรักษาความปลอดภัย พร้อมให้เจ้าหน้าที่ประจําท่าเทียบเรือ กําชับผู้โดยสารให้สวมใส่หน้ากากอนามัยตลอดการเดินทางทางน้ํา เพื่อให้เป็นไปตามมาตรการที่กระทรวงสาธารณสุขกําหนดไว้
นอกจากนี้ ได้มีการจัดตั้งศูนย์อํานวยความปลอดภัยทางน้ํา จุดอํานวยความสะดวกและประชาสัมพันธ์ทางน้ําประจําท่าเทียบเรือแบ่งเป็น ส่วนกลาง จํานวน 2 จุด ได้แก่ ท่าเรือท่าช้างและท่าเรือสาทร ซึ่งเป็นท่าเรือใหญ่ที่มีประชาชนใช้บริการเป็นจํานวนมาก ในส่วนของภูมิภาค จัดตั้งศูนย์ทั้งสิ้น 73 จุด มีเจ้าหน้าที่เพื่ออํานวยความสะดวกถึง 937 คน พร้อมทั้งมีการจัดเรือรักษาการณ์ จํานวน 57 ลํา ในการดูแลรักษาความปลอดภัยทางน้ํา โดยมีการทํางานแบบบูรณาการร่วมกับหน่วยงาน ต่างๆไม่ว่าจะเป็น กองทัพเรือ สํานักงานตํารวจแห่งชาติ กองบังคับการตํารวจน้ํา กรมป้องกันและบรรเทา สาธารณภัย เครือข่ายอาสาวารี เป็นต้น
อย่างไรก็ตาม เพื่อความปลอดภัยของประชาชนและนักท่องเที่ยว ขอให้ปฏิบัติตามที่เจ้าหน้าที่ประจําท่าเทียบเรือ ทั้งในเรื่องของการขึ้นลงเรือโดยสาร ต้องมีการสวมใส่เสื้อชูชีพ และหน้ากากอนามัย ตลอดเวลาการเดินทาง เพื่อลดอุบัติเหตุเป็นศูนย์ ตามนโยบายของรัฐบาล “สงกรานต์ สุขใจ ขับขี่ปลอดภัย ห่างไกลโควิด” หากประชาชนและนักท่องเที่ยว พบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วน 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ สนับสนุนการสร้างสมดุลชีวิตและสิ่งแวดล้อมที่ยั่งยืน พร้อมกำชับหน่วยงานที่เกี่ยวข้องช่วยดูแลเพื่อลดผลกระทบของการเปลี่ยนแปลงสภาพภูมิอากาศส่งผลกระทบต่อสุขภาพประชาชน
วันอังคารที่ 7 มิถุนายน 2565
โฆษกรัฐบาลเผยนายกฯ สนับสนุนการสร้างสมดุลชีวิตและสิ่งแวดล้อมที่ยั่งยืน พร้อมกําชับหน่วยงานที่เกี่ยวข้องช่วยดูแลเพื่อลดผลกระทบของการเปลี่ยนแปลงสภาพภูมิอากาศส่งผลกระทบต่อสุขภาพประชาชน
โฆษกรัฐบาลเผยนายกฯ สนับสนุนการสร้างสมดุลชีวิตและสิ่งแวดล้อมที่ยั่งยืน พร้อมกําชับหน่วยงานที่เกี่ยวข้องช่วยดูแลเพื่อลดผลกระทบของการเปลี่ยนแปลงสภาพภูมิอากาศซึ่งส่งผลกระทบต่อสุขภาพของประชาชนโดยตรง
วันนี้ (วันที่ 7 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมให้ความสําคัญผลักดันการรณรงค์ลดผลกระทบการเปลี่ยนแปลงสภาพภูมิอากาศ ตามแนวทางจากการประชุม COP26 พร้อมกําชับกระทรวงสาธารณสุขร่วมกับหน่วยงานต่าง ๆ ที่เกี่ยวข้องในการดูแลรักษาสิ่งแวดล้อม เพื่อปกป้องดูแลสุขภาพของคนไทย
โฆษกประจําสํานักนายกรัฐมนตรี กล่าวว่า นายกรัฐมนตรีเห็นความสําคัญต่อสุขภาพประชาชน และการพัฒนาเพื่อแก้ไขปัญหาสิ่งแวดล้อมเสมอมา โดยได้กําหนดเป็นนโยบายให้หน่วยงานที่เกี่ยวข้องดําเนินแนวทางการทํางาน กระทรวงสาธารณสุขได้กําหนดโครงการรณรงค์ “มุ่งสร้าง สุขภาพดี สมดุลชีวิต สิ่งแวดล้อมยั่งยืน” เนื่องในวันสิ่งแวดล้อมโลก 2565 (วันที่ 5 มิถุนายน) ภายใต้หลักการ Only One Earth : โลกหนึ่งเดียวกับสมดุลชีวิตที่ยั่งยืน ซึ่งเป็นการต่อยอดจากแนวทางจากการประชุมความร่วมมือของนายกรัฐมนตรีระหว่างไทยกับนานาชาติในการประชุม “COP26 World Leaders Summit” และเพื่อแก้ปัญหาการเปลี่ยนแปลงสภาพภูมิอากาศอย่างมีประสิทธิภาพ ซึ่งไทยเป็น 1 ใน 10 ประเทศที่ได้รับผลกระทบจากการเปลี่ยนแปลงสภาพภูมิอากาศสูงสุดในโลก
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรีมุ่งหวังให้ทุกภาคส่วนตระหนักรู้ เฝ้าระวัง ป้องกัน ดูแลสุขภาพ พร้อมใส่ใจสิ่งแวดล้อม ซึ่งกระทรวงสาธารณสุขมุ่งมั่นสร้างสมดุลชีวิตและสิ่งแวดล้อมที่ยั่งยืนภายใต้แนวคิด “Only One Earth : โลกหนึ่งเดียว กับสมดุลชีวิตที่ยั่งยืน” ทั้งนี้ หน่วยงานที่เกี่ยวข้องทุกภาคส่วนทั้งภาครัฐ ภาคเอกชน และประชาชน ได้จัดทําโครงการประชาสัมพันธ์ใน 3 ด้าน เพื่อประชาสัมพันธ์สร้างการรับรู้ เพื่อเข้าใจในองค์ความรู้ การรักษาสุขภาพ และแนวทางการดูแลรักษาสิ่งแวดล้อม ประกอบไปด้วย 1) การจัดการอนามัยสิ่งแวดล้อมในโรงพยาบาล และนโยบายการสร้างความรอบรู้ด้านสุขภาพ 2) การป้องกัน เฝ้าระวัง ผลกระทบ PM 2.5 เนื่องจากเป็นปัญหาที่รัฐบาลไทยให้ความสําคัญ และ 3) การร่วมมือดูแลสิ่งแวดล้อม ด้วยการปรับเปลี่ยนพฤติกรรมการใช้ชีวิตประจําวันลดการสร้างขยะและการเผาไหม้ เลี่ยงการใช้ถุงพลาสติก หยุดการเผาพื้นที่เพื่อการเกษตรและหันมาปลูกต้นไม้เพื่อช่วยลดก๊าซเรือนกระจก
“นายกรัฐมนตรีมุ่งมั่นที่จะยกระดับการแก้ไขปัญหาการเปลี่ยนแปลงสภาพภูมิอากาศของไทย ซึ่งเป็นประเด็นที่มีผลกระทบโดยตรงต่อสิ่งแวดล้อมของประชาชนอย่างต่อเนื่อง โดยขอความร่วมมือจากทุกภาคส่วนให้ร่วมมือกัน เพื่อสร้างความตระหนักรู้ให้แก่ประชาชน พร้อมทั้งเฝ้าระวัง ป้องกัน ดูแล สร้างสมดุลชีวิตและสิ่งแวดล้อมที่ยั่งยืน เพื่อลูกหลาน และเพื่อให้เป็นไปจามเจตนารมณ์ของไทยในการบรรลุเป้าหมายของไทยในความเป็นกลางทางคาร์บอน (carbon neutrality) ภายในปี ค.ศ. 2050 และปล่อยก๊าซเรือนกระจกสุทธิเป็นศูนย์ (net zero greenhouse gas emission) ภายในปี ค.ศ. 2065” นายธนกรฯ กล่าว
รัฐบาลไทย-ข่าวทำเนียบรัฐบาล-ครม. เห็นชอบในหลักการ ช่วยเหลือนักเรียน นิสิต นักศึกษา ผู้ปกครอง
วันพุธที่ 28 กรกฎาคม 2564
ครม. เห็นชอบในหลักการ ช่วยเหลือนักเรียน นิสิต นักศึกษา ผู้ปกครอง
ลดค่าใช้จ่ายด้านการศึกษา ภาคเรียนที่ 1/2564 ตั้งแต่ระดับขั้นพื้นฐานและอุดมศึกษา ทั้งโรงเรียนและมหาวิทยาลัยในภาครัฐและเอกชน
นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรี เห็นชอบในหลักการมาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชน ในระดับการศึกษาขั้นพื้นฐานและระดับอุดมศึกษา ภาครัฐและเอกชน ดังนี้
1. มาตรการให้ความช่วยเหลือภาระค่าใช้จ่ายด้านการศึกษาในช่วงการแพร่ระบาดของโรคติดเชื้อไวรัสโควิด-19 ของ กระทรวงศึกษาธิการ (ศธ.) กรอบวงเงิน 23,000 ล้านบาท สําหรับนักเรียนในระบบการศึกษาไทย ภาคเรียนที่ 1 ปี การศึกษา 2564 ดังนี้
- สนับสนุนค่าใช้จ่ายให้แก่ผู้ปกครอง 2,000 บาท/นักเรียน 1 คน
- จัดสรรค่าใช้จ่ายให้แก่สถานศึกษาเพื่อช่วยจัดการเรียนรู้
- ลดหรือตรึงค่าใช้จ่ายในโรงเรียนเอกชนให้เท่ากับปีการศึกษา 63
2. มาตรการการลดภาระค่าใช้จ่ายด้านการศึกษาของนิสิตนักศึกษาในสถาบันอุดมศึกษาภาครัฐและเอกชน ของ กระทรวงการอุดมศึกษา วิทยาศาสตร์ วิจัยและนวัตกรรม (อว.) กรอบวงเงิน 10,000 ล้านบาท
กลุ่มเป้าหมาย คือ นิสิต/นักศึกษาชาวไทย ระดับปริญญาตรีและบัณฑิตศึกษา ในสถาบันอุดมศึกษาภาครัฐและเอกชน ระยะเวลา ภาคเรียนที่ 1 ปีการศึกษา 2564
แนวทางการดําเนินการ
- สถาบันอุดมศึกษาของรัฐ จะได้รับส่วนลดเป็นลักษณะร่วมจ่ายระหว่างรัฐและสถาบันอุดมศึกษาในอัตรา 6:4 โดยค่าเล่าเรียน/ค่าธรรมเนียมการศึกษาส่วนที่ไม่เกิน 50,000 บาท ลดร้อยละ 50 / 50,001 - 100,000 บาท ลดร้อยละ 30 และเกิน 100,000 บาท ลดร้อยละ 10 โดยส่วนลดสูงสุดรวมกันไม่เกินร้อยละ 50
- สถาบันอุดมศึกษาของเอกชน ค่าเล่าเรียน/ค่าธรรมเนียมการศึกษา รัฐสนับสนุนในอัตรา 5,000 บาท/คน
นอกจากนี้ กระทรวง อว. ยังขอให้พิจารณาเพิ่มเติม ทั้งขยายเวลาผ่อนชําระ จัดหาอุปกรณ์/โปรแกรมสําหรับยืมเรียนออนไลน์ รวมทั้งลดค่าหอพักด้วย
โฆษกประจําสํานักนายกรัฐมนตรี ยังเปิดเผยว่า ศธ. และ อว. จะได้เร่งจัดทําข้อเสนอโครงการเพื่อขอรับสนับสนุนแหล่งเงิน ตามขั้นตอนของ พ.ร.ก. กู้เงินฯ เพิ่มเติม พ.ศ. 2564 รวมทั้ง จะมีการกําหนดกลไกการตรวจสอบยืนยันตัวตนของผู้ที่ได้รับความช่วยเหลือและการจ่ายเงินให้ความช่วยเหลือผ่านระบบบัญชีธนาคาร พร้อมเร่งประชาสัมพันธ์ให้ประชาชนรับรู้และเข้าใจถึงหลักการและแนวทางการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชนต่อไป
รัฐบาลไทย-ข่าวทำเนียบรัฐบาล-​SMEs ปลื้ม ลงทะเบียนร่วมโครงการฯ รัฐอุดหนุนเม็ดเงิน เกือบ 2 หมื่น 8 พันล้าน
วันอาทิตย์ที่ 21 พฤศจิกายน 2564
​SMEs ปลื้ม ลงทะเบียนร่วมโครงการฯ รัฐอุดหนุนเม็ดเงิน เกือบ 2 หมื่น 8 พันล้าน
รมว.แรงงาน แจงเพิ่ม รัฐยังช่วยเงินอุดหนุนหากนายจ้างที่ร่วมโครงการฯ จ้างงานคนไทยเพิ่ม จํานวน 3,000 บาทต่อลูกจ้าง 1 คนต่อเดือน รวม 2 เดือน ๆ ละ  201,647 ราย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า โครงการส่งเสริมและรักษาระดับการจ้างงานในธุรกิจ SMEs ได้ปิดรับลงทะเบียนร่วมโครงการทางระบบออนไลน์ตามกําหนด ในวันที่ 20 พฤศจิกายน 2564 เวลา 23.59 นาที ซึ่งพบว่ามีสถานประกอบการลงทะเบียนเข้าร่วมโครงการถึง 223,838 ราย หรือร้อยละ 56.71 ช่วยรักษาระดับการจ้างงานลูกจ้างสัญชาติไทย 3,068,152 คน หรือร้อยละ 76.08 คิดเป็นเม็ดเงินอุดหนุนตลอดโครงการ จํานวน 27,613,368,000 บาท และได้เปิดให้ดําเนินการยื่นเรื่องขอทบทวนสิทธิ์ผ่านเว็บไซต์ “ส่งเสริมการจ้างงานเอสเอ็มอี.doe.go.th” ตั้งแต่บัดนี้ – 27 พ.ย. 64 สําหรับนายจ้างภาคเอกชนที่อยู่ในระบบประกันสังคม (ฐานทะเบียนข้อมูลประกันสังคม มาตรา 33 สถานะ Active) ที่มีลูกจ้างรวมทุกสาขาไม่เกิน 200 คน ณ วันที่ 16 ต.ค. 64 แต่ลงทะเบียนผ่านเว็บไซต์แล้วระบบแจ้งว่า "ขาดคุณสมบัติ" หรือมีการเปลี่ยนเจ้าของกิจการ เนื่องจากเจ้าของเดิมเสียชีวิต หรือสาเหตุอื่น ๆ ก่อนวันที่ 16 ต.ค. 64 รวมทั้งกรณีอื่นๆ
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยธุรกิจในกลุ่ม SMEs ซึ่งเป็นธุรกิจที่ได้รับผลกระทบจากสถานการณ์การแพร่ระบาดของโรคโควิดมากที่สุด อย่างยิ่ง ในการเปิดประเทศ จึงจําเป็นต้องช่วยเหลือประคับประคอง เพื่อให้ ธุรกิจ SMEs กลับมาแข็งแรงประสบผลสําเร็จ ดั่งในอดีตที่ก่อนมีโรคโควิด ซึ่งจากนี้สถานประกอบการที่ได้รับการอนุมัติร่วมโครงการฯ หากมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินส่งเสริมการจ้างงานใหม่ ในเดือนที่ 2 และ 3 จํานวน 3,000 บาทต่อลูกจ้างสัญชาติไทย 1 คนต่อเดือน ตามจํานวนการจ้างงานจริงไม่เกินร้อยละ 5 ของจํานวนลูกจ้างสัญชาติไทยทั้งหมดที่เป็นกลุ่มเป้าหมายของโครงการ (201,647 ราย) โดยหากใครลงทะเบียนเข้าร่วมโครงการก่อนจะได้รับสิทธิก่อน จนครบตามจํานวน 2 เดือน เดือนละไม่เกิน 201,647 ราย ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับสถานประกอบการที่เข้าร่วมโครงการฯ จะต้องเป็นนายจ้างภาคเอกชนที่อยู่ในระบบประกันสังคม (ฐานข้อมูลประกันสังคม ม.33 สถานะ Active) ที่มีลูกจ้างรวมทุกสาขาไม่เกิน 200 คน ณ วันที่ 16 ตุลาคม 2564 โดยที่นายจ้างจะต้องรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการฯ หากไม่สามารถรักษาระดับการจ้างงานให้ไม่ต่ํากว่าร้อยละ 95 จะไม่ได้รับเงินอุดหนุนในเดือนนั้น และกรณีนายจ้างมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินอุดหนุนเพิ่มตามจํานวนการจ้างงานจริงไม่เกินร้อยละ 5 โดยนายจ้างสามารถจ้างงานเพิ่มได้แต่ต้องอยู่ในเงื่อนไข คือเมื่อรวมลูกจ้างที่จ้างงานเพิ่มแล้ว ยังมีลูกจ้างรวมทุกสาขาไม่เกิน 200 คน ทั้งนี้นายจ้างจะต้องจ่ายค่าจ้างไม่ต่ํากว่าอัตราค่าจ้างขั้นต่ําของแต่ละจังหวัดตามประกาศคณะกรรมการค่าจ้างฯ โดยหลักเกณฑ์สําคัญอีกประการที่นายจ้างสถานประกอบการจะได้รับการอนุมัติร่วมโครงการ คือ ต้องสมัครใช้บริการระบบ e-Service ของสํานักงานประกันสังคม เพื่อยื่นแบบรายการแสดงข้อมูลการส่งเงินสมทบ สปส. 1-10 ในระบบ e-Sevice จึงจะได้รับเงินอุดหนุนจากโครงการนี้
รัฐบาลไทย-ข่าวทำเนียบรัฐบาล-​โฆษกรัฐบาล เผย "นายกฯ" เตือน อย่าชะล่าใจ เฝ้าระวังการระบาดไวรัสโควิด-19 สายพันธุ์โอมิครอนอาจพุ่งสูงขึ้นในระยะสั้น แม้ยอดตัวเลขผู้ติดโควิด-19 วันนี้ต่ำกว่า 8 พันราย
วันอาทิตย์ที่ 23 มกราคม 2565
​โฆษกรัฐบาล เผย "นายกฯ"  เตือน อย่าชะล่าใจ เฝ้าระวังการระบาดไวรัสโควิด-19  สายพันธุ์โอมิครอนอาจพุ่งสูงขึ้นในระยะสั้น แม้ยอดตัวเลขผู้ติดโควิด-19 วันนี้ต่ํากว่า 8 พันราย
​โฆษกรัฐบาล เผย "นายกฯ"  เตือน อย่าชะล่าใจ เฝ้าระวังการระบาดไวรัสโควิด-19  สายพันธุ์โอมิครอนอาจพุ่งสูงขึ้นในระยะสั้น แม้ยอดตัวเลขผู้ติดโควิด-19 วันนี้ต่ํากว่า 8 พันราย
วันนี้ 23 ม.ค. 65 นายธนกร วังบุญคงชนะ  โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจภาพรวมสถานการณ์ผู้ป่วยโควิด-19 รายใหม่ ยอดตัวเลขผู้ติดเชื้อในวันนี้ต่ํากว่า 8,000 ราย มอบกระทรวงสาธารณสุขประเมินยอดผู้ป่วยรายใหม่ที่เพิ่มขึ้นมานี้ว่า เป็นเพียงการพุ่งขึ้นในระยะสั้นหรือต่อเนื่อง รวมทั้งให้เฝ้าระวังการระบาดที่อาจจะเกิดขึ้นในสถานประกอบการ สถานบันเทิง ร้านอาหาร โดยเฉพาะในช่วงเทศกาลตรุษจีนที่อาจจะกลายเป็นการนําเชื้อกลับเข้าสู่ชุมชนหรือครอบครัวได้อีกระลอก ทั้งนี้ สธ. คาดว่า การแพร่ระบาดในประเทศไทยจะเป็นโควิดสายพันธุ์โอมิครอนเกือบทั้งหมดในปลายเดือนมกราคม นี้
โฆษกประจําสํานักนายกรัฐมนตรี เผยสถานการณ์ตัวเลขยอดผู้ติดเชื้อใหม่วันนี้ (23 มกราคม 2565) รวม ยอดผู้ติดเชื้อโควิด-19 รวม 7,686 ราย จําแนกเป็น ผู้ป่วยจากในประเทศ 7,500 ราย ผู้ป่วยมาจากต่างประเทศ 186 ราย ผู้ป่วยสะสม 154,065 ราย (ตั้งแต่ 1 มกราคม 2565) หายป่วยกลับบ้าน 7,445 ราย หายป่วยสะสม 103,515 ราย (ตั้งแต่ 1 มกราคม 2565) ผู้ป่วยกําลังรักษา 83,459 ราย เสียชีวิต 13 ราย สถานการณ์ทั่วโลก -ยืนยันทั้งหมด 349,565,284 ราย หายแล้ว 277,941,737 ราย เสียชีวิต 5,609,443 ราย โดยล่าสุด ไทยให้บริการวัคซีนโควิด -19 สะสมอยู่ที่ 113,166,691 โดส เข็มที่ 1 ฉีดสะสม 52,034,740 โดส เข็มที่ 2 ฉีดสะสม 48,143,049 โดส เข็มที่ 3 ฉีดสะสม 12,189,150 โดส เข็มที่ 4 ฉีดสะสม 799,752 โดส
"นายกรัฐมนตรียังย้ําถึงประสิทธิภาพการฉีดวัคซีนสามารถป้องกันอาการป่วยรุนแรงและการเสียชีวิตได้ รัฐบาลจึงขอเชิญชวนผู้ที่มีอายุมากกว่า 60 ปีขึ้นไป ผู้ป่วยโรคเรื้อรัง 7 กลุ่มโรค เข้ารับบริการฉีดวัคซีนป้องกันโรคโควิด19 เพื่อช่วยลดความเสี่ยงอาการรุนแรงและการเสียชีวิต โดยสามารถติดต่อรับวัคซีนได้ที่สถานพยาบาลของกระทรวงสาธารณสุขใกล้บ้านได้" นายธนกร กล่าว///.
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 14 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
วันเสาร์ที่ 14 สิงหาคม 2564
ประกาศ ขสมก. ประจําวันที่ 14 สิงหาคม 2564​ พบพนักงานติดเชื้อไวรัส COVID-19 จํานวน​ 23 ราย
ประกาศ ขสมก. ประจําวันที่ 14 สิงหาคม 2564​ พบพนักงานติดเชื้อไวรัส COVID-19 จํานวน​ 23 ราย
1) พนักงานเก็บค่าโดยสารรถธรรมดา สาย 111 เพศชาย อายุ 24 ปี
2) พนักงานขับรถโดยสารธรรมดา สาย 1 เพศชาย อายุ 43 ปี
3) พนักงานธุรการ ระดับ 2 (เจ้าหน้าที่ MIS) อู่กัลปพฤกษ์ เขตการเดินรถที่ 5 เพศชาย อายุ 35 ปี
4) พนักงานธุรการ ระดับ 2 งานบริหารงานบุคคล เขตการเดินรถที่ 5 เพศหญิง อายุ 51 ปี
5) พนักงานเก็บค่าโดยสารรถปรับอากาศ สาย 49 เพศชาย อายุ 25 ปี
6) พนักงานขับรถโดยสารปรับอากาศ สาย 20 เพศชาย อายุ 29 ปี
7) พนักงานขับรถโดยสารธรรมดา สาย 156 เพศชาย อายุ 58 ปี
8) พนักงานเก็บค่าโดยสารรถธรรมดา สาย 21 เพศหญิง อายุ 60 ปี
9) พนักงานเก็บค่าโดยสารรถธรรมดา สาย 36 ก เพศหญิง อายุ 45 ปี
10) พนักงานขับรถโดยสารปรับอากาศ สาย 556 เพศชาย อายุ 43 ปี
11) พนักงานเก็บค่าโดยสารรถธรรมดา สาย 13 เพศหญิง อายุ 54 ปี
12) พนักงานเก็บค่าโดยสารรถธรรมดา สาย 84 เพศหญิง อายุ 50 ปี
13) พนักงานธุรการ ระดับ 2 งานบุคคล กลุ่มงานบริหารงานทั่วไป เขตการเดินรถที่ 1 เพศหญิง อายุ 60 ปี
14) พนักงานขับรถโดยสารธรรมดา สาย 189 เพศชาย อายุ 49 ปี
15) พนักงานเก็บค่าโดยสารรถธรรมดา สาย 7 ก เพศหญิง อายุ 51 ปี
16) พนักงานขับรถโดยสารธรรมดา สาย 111 เพศหญิง อายุ 39 ปี
17) พนักงานเก็บค่าโดยสารรถปรับอากาศ สาย 73 เพศหญิง อายุ 37 ปี
18) พนักงานขับรถโดยสารปรับอากาศ สาย 59 เพศชาย อายุ 35 ปี
19) พนักงานขับรถโดยสารธรรมดา สาย 191 เพศชาย อายุ 33 ปี
20) พนักงานขับรถโดยสารธรรมดา สาย 95 เพศชาย อายุ 50 ปี
21) พนักงานขับรถโดยสารปรับอากาศ สาย 543 เพศชาย อายุ 59 ปี
22) พนักงานขับรถโดยสารธรรมดา สาย 16 เพศชาย อายุ 24 ปี (ปัจจุบันปฏิบัติหน้าที่นายท่าปล่อยรถโดยสาร สาย 24 ณ อู่กําแพงเพชร)
23) พนักงานธุรการ ระดับ 2 งานบุคคล กลุ่มงานบริหารงานทั่วไป เขตการเดินรถที่ 1 เพศหญิง อายุ 48 ปี
รัฐบาลไทย-ข่าวทำเนียบรัฐบาล-โฆษกรัฐบาลสวน "พิธา" ถามใจตัวเองก่อน อยากเป็นเสาหลักให้ประชาชนหรือใครกันแน่ ยันเสถียรภาพรัฐบาลยังเหนียวแน่น สถานการณ์ใน พปชร.เรื่องปกติของพรรคการเมือง
วันเสาร์ที่ 22 มกราคม 2565
โฆษกรัฐบาลสวน "พิธา" ถามใจตัวเองก่อน อยากเป็นเสาหลักให้ประชาชนหรือใครกันแน่ ยันเสถียรภาพรัฐบาลยังเหนียวแน่น สถานการณ์ใน พปชร.เรื่องปกติของพรรคการเมือง
โฆษกรัฐบาลสวน "พิธา" ถามใจตัวเองก่อน อยากเป็นเสาหลักให้ประชาชนหรือใครกันแน่ ยันเสถียรภาพรัฐบาลยังเหนียวแน่น สถานการณ์ใน พปชร.เรื่องปกติของพรรคการเมือง เหน็บเสียสมาธิทํางานเพราะต้องคอยแก้ข่าวที่ทําประชาชนสับสน
วันที่ 22 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ ส.ส.บัญชีรายชื่อ และหัวหน้าพรรคก้าวไกล ระบุว่า ปัญหาความขัดแย้งภายในพรรคพลังประชารัฐจะส่งผลกระทบต่อเสถียรภาพทางการเมืองของรัฐบาลแน่นอน ฝ่ายค้านต้องเป็นเสาหลักในการสู้วิกฤตขณะที่รัฐบาลไม่มีสมาธิในตอนนี้ว่า ยืนยันว่ารัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยังบริหารประเทศเพื่อแก้ปัญหาความเดือดร้อนให้กับประชาชนอย่างเต็มที่ พรรคร่วมรัฐบาลยังคงเหนียวแน่น ร่วมกันทํางานอย่างเข้าขา ขณะที่สถานการณ์ในพรรคพลังประชารัฐนั้นถือเป็นเรื่องปกติของพรรคการเมือง ซึ่งทุกพรรคก็เคยเป็น แต่สุดท้ายก็จบลงด้วยดี ดังนั้น หากจะมีคนที่เสียสมาธิ ก็น่าจะเป็นนายพิธามากกว่า ที่สบช่อง เห็นโอกาส หลังจากที่ฝ่ายค้านไร้ประสิทธิภาพในการทํางานมานาน จึงเสียสมาธิ รีบโดดเกาะกระแส กลัวตกขบวนไปกับเขาด้วย
"หากฝ่ายค้านเป็นเสาหลักในการทําหน้าที่ตรวจสอบการทํางานของรัฐบาลอย่างเข้มแข็ง ประชาชนย่อมได้ประโยชน์สูงสุด แต่ที่ผ่านมาเห็นมีแต่โดดไปร่วมกับม็อบบนถนนบ้าง ทะเลาะกับพรรคร่วมฝ่ายค้านด้วยกันเองบ้าง จึงไม่แน่ใจว่าอยากจะเป็นเสาหลักให้กับใครกันแน่ อยากให้ถามใจตัวเองก่อน ถ้านายพิธาอยากเป็นเสาหลักให้กับประชาชน ก็ควรกลับมาทําหน้าที่ฝ่ายค้านในสภาฯ ให้เต็มที่ ไม่ใช่คอยจ้องแต่จะเล่นเกมส์การเมืองจนลืมหน้าที่ที่ฝ่ายค้านควรต้องทํา และถ้ารัฐบาลจะต้องเสียสมาธิ ก็เพราะต้องมาคอยแก้ข่าวที่ฝ่ายค้านทําให้ประชาชนสับสนรายวัน แทนที่จะได้เร่งแก้ปัญหาให้กับประชาชนอย่างที่ควรจะเป็นมากกว่า" นายธนกร กล่าว
รัฐบาลไทย-ข่าวทำเนียบรัฐบาล-กิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2565
วันพฤหัสบดีที่ 2 มิถุนายน 2565
กิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน  2565
กิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน  2565
วันนี้ (2 มิถุนายน 2565) เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานในกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล เพื่อเฉลิมพระเกียรติสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2565 ของสํานักงานปลัดกระทรวงอุตสาหกรรม ด้วยการมอบวัสดุอุปกรณ์ป้องกัน COVID- 19 ให้แก่ โรงเรียนวัดดิสหงสาราม โรงเรียนวัดพระยายัง โดยมีนายสมพล โนดไธสง นายเดชา จาตุธนานันท์ นายใบน้อย สุวรรณชาตรี นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาการในตําแหน่งผู้ตรวจราชการกระทรวงอุตสาหกรรม พร้อมด้วยคณะจิตอาสาสํานักงานปลัดกระทรวงอุตสาหกรรม เข้าร่วมกิจกรรม
รัฐบาลไทย-ข่าวทำเนียบรัฐบาล-ชวนเที่ยวงาน ใต้ร่มพระบารมี 240 ปี กรุงรัตนโกสินทร์
วันพุธที่ 20 เมษายน 2565
ชวนเที่ยวงาน ใต้ร่มพระบารมี 240 ปี กรุงรัตนโกสินทร์
วันพุธที่ 20 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวงาน “ใต้ร่มพระบารมี 240 ปี กรุงรัตนโกสินทร์” ในโอกาสครบรอบ 240 ปี การสถาปนากรุงรัตนโกสินทร์เป็นราชธานี และเพื่อน้อมรําลึกในพระมหากรุณาธิคุณพระบรมราชจักรีวงศ์ที่ทรงคุณูปการทํานุบํารุงบ้านเมืองให้มีความเจริญรุ่งเรือง ผาสุก และมั่นคงสืบมาถึงปัจจุบัน โดยมีกิจกรรมในพื้นที่รอบเกาะรัตนโกสินทร์ เช่น ย้อนวันวาน ยลงานวัง ณ พิพิธภัณฑสถานแห่งชาติ พระนคร และโรงละครแห่งชาติ เรียนรู้ความรุ่งเรืองของแผ่นดิน ณ นิทรรศน์รัตนโกสินทร์ เที่ยวงานวัด ท่องวิถีถิ่นชุมชน ณ วัดประยุรวงศาวาสวรวิหาร ชวนย้อนวันวาน ชมมหรสพสมโภช ณ โรงมหรสพหลวงศาลาเฉลิมกรุง โดยมีรถรางและรถโดยสารสาธารณะให้บริการรับส่งแต่ละจุดฟรี ผู้สนใจเที่ยวชมได้ตั้งแต่วันนี้ (20เม.ย.65) – 24 เม.ย.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี